Tarmoqda Ispaniyaning Andalusiyasi osmonida uchib o‘tgan meteorit tasvirga tushirilgan video paydo bo‘ldi. Videoda ulkan “olovli shar” osmonni kesib o‘tgani va ufqqa borib so‘nganini ko‘rish mumkin. Europe Press agentligining ma’lum qilishicha, meteorit Toshkent vaqti bilan 02:25 lar atrofida qulagan. Uning tezligi soatiga 72 ming kilometrga yetgan. Videoda qoldirilgan izohlarda uning oydan yorqinroq bo‘lganini aytishgan. Guvohlar Europe Press agentligiga meteorit qulaganidan so‘ng portlash ovozini eshitishganini aytgan.